ROMÂNIA Iniţiator:

JUDEŢUL MUREŞ Primar,

MUNICIPIULUI TÂRGU MUREŞ Dr. Dorin Florea

Direcţiei Activităţi Social-Culturale, Patrimoniale și Comerciale

 Serviciul Activităţi Culturale, Sportive şi Tineret

 Nr. 3.542 din 20.01.2020

##  Referat de aprobare

**cu privire la aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive.**

Conform prevederilor legale, art.67^1 alin.(3)din Legea 69/2000, modificările și completările ulterioare, finanțarea programelor inițiate de către structurile sportive se acordă în baza unei proceduri aprobate prin hotărâre a autorităților deliberative. Regulamentul de sprijinire a activităților sportive și ghidul solicitanților pentru acordarea finanțării nerambursabile de la bugetul local au fost aprobate prin HCL nr.274/2015 și elaborate în baza Ordinului 130/2016. Adoptarea Ordinului 664/2018, impune modificarea metodologiei și regulamentului de sprijin (abrogându-se Ordinul nr.130/2016).

Ordinul 664/2018 prevede o paletă largă de categorii de cheltuieli eligibile ce se pot finanța din fonduri publice. Propunem restricționarea acestora rămânând la cele de până acum.

Cuantumul contribuției proprii a solicitantului a fost aprobat prin HCL 51/2016, art.6 fiind de minim **10%** din valoarea totală a proiectului pentru toate tipurile de proiecte finanțate de la bugetul local. Propunem cuantumul contribuției proprii pentru finanțarea proiectelor de la bugetul local pentru **sportul școlar și sportul pentru toți să rămână** minim **10%** din valoarea totală a proiectului, **sportul de performanță**, minim **30%** din valoarea totală a proiectului depus de aplicant pentru finanțarea de la bugetul local al municipiului. Această propunere vine in ajutorul sportului amator (pentru toți) și școlar, care necesită o revigorare pe plan național și local.

 Pentru o mai bună selecție a bonității structurilor sportive de performanță, având în vedere puterea acestora de absorbție/gestionare a fondurilor solicitate de la bugetul local al municipiului Târgu Mureș, propunem cuantumul contribuției proprii la **30%** din valoarea totală a proiectului.

Pentru a crește numărul structurilor sportive care pot beneficia de finanțare nerambursabilă de la bugetul local, propunem ca fiecare structură sportivă/instituție să poată depune maxim doua proiecte/ ramură sportivă/sesiune.

După depunerea ,verificarea și jurizarea proiectului, municipiul Târgu Mureș va vira în contul beneficiarului finanțării un avans de 30% din valoarea proiectului/acțiunii.

Propunem ca termen limită pentru depunerea proiectelor **9 Martie** pentru semestrul I al anului in curs și **30 mai** pentru semestrul II al anului, conform Ghidului de finanţare din Regulamentul de sprijinire a activităţilor sportive din municipiul Târgu-Mureş. Proiectele depuse in afara acestor limite, vor fi respinse

În cazul în care bugetul pentru anul următor nu este încă adoptat la data jurizării proiectelor, contractele de finanţare vor fi încheiate după adoptarea acestuia și vor intra în vigoare pentru acțiuni ce se vor derula după această dată.

 Plata cheltuielilor eligibile conform contractului de finanțare se va efectua în urma decontului depus in termen legal de maxim 30 de zile de la terminarea acțiunii/proiectului și se va efectua în cel mult 60 de zile de la depunerea decontului. Nedepunerea în termen legal a Raportului financiar și a decontului cheltuielilor aferente proiectului finanțat, atrage după sine nulitatea contractului și restituirea sumelor primite (avansului). Beneficiarii finanțărilor nerambursabile din bugetul local care au încălcat aceste prevederi, pierd dreptul de depunere în anul următor a unui nou proiect de sprijin financiar, de la unitatea finanțatoare.

Având în vedere actele normative, precum şi experienţa din anii precedenţi, sprijinirea activităţilor sportive din municipiul Târgu Mureş se va desfăşura conform Regulamentului de sprijinire a activităţilor sportive prezentat în anexă.

Propunem aprobarea noului regulament de sprijin financiar, a ghidului solicitantului și supunem spre analiza şi decizia Consiliului local municipal proiectul de hotărâre privind aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive, termenele de depunere al acestora și contribuției proprii a solicitanților de finanțări nerambursabile.

 Aviz Favorabil al

Direcţiei Activităţi Social-Culturale, Patrimoniale și Comerciale

Serviciul Activităţi Culturale, Sportive şi Tineret

 Director ex.adj. Șef serviciu,

 Blaga Zătreanu Cosmin Marina Ciugudean

 Aviz favorabil al

Direcției economice

Ec. Ana Năznean

 Întocmit/scris Mihai Notar

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ

ROMÂNIA P**roiect**

JUDEŢUL MUREŞ (**nu produce efecte juridice) \***

Consiliul Local Municipal Târgu Mureş  **PRIMAR**

 Dr. Dorin Florea

### HOTĂRÂREA nr. \_\_\_\_\_\_

**Din \_\_\_\_\_\_\_\_\_\_\_\_\_\_\_\_\_ 2020**

**cu privire la aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive.**

Consiliul Local Municipal Târgu-Mureş, întrunit în şedinţa ordinară de lucru,

Având în vedere:

1. Referatul de aprobare nr.72.739 din 19.11.2019 iniţiat de Primar prin Direcţia Activităţi Social-Culturale, Patrimoniale și Comerciale, Serviciul Activități Culturale, Sportive de Tineret și Locativ privind aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive
2. Avizul favorabil al Direcţiei economice
3. Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* Legii 69/2000,cu modificările și completările ulterioare, H.G. nr.884/2001 pentru aprobarea Regulamentului de punere în aplicare a dispoziţiilor Legii nr. 69/2000, a Ordinului Preşedintelui Agenţiei Naţionale pentru Sport nr. 664/2018,cu modificările și completările ulterioare, completate cu Legea Nr.350, din 2 decembrie 2005,cu modificările și completările ulterioare privind regimul finanţărilor nerambursabile din fonduri publice alocate pentru activităţi nonprofit de interes general, Ordinului 321 din 31.01.2019,Art.1, anexa 2 lit ,,I” referitor la cuantumul contribuției proprii,
* Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* în temeiul art.129 alin.(1), alin (2) lit.”d”, alin.(7) lit.”f”, art.139, art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**Hotărăşte:**

**Art.1.** Se aprobă, metodologia de acordare a finanțărilor nerambursabile din fondurile bugetului local al municipiului Târgu Mureș pentru proiectesportive,regulamentul de sprijin financiar și ghidul solicitanților pentru proiecte sportive, conform anexei, care face parte integrantă din prezenta hotărâre.

 **Art.2.** Se aprobă termenul limită de depunere al proiectelor de finanțare: 30 ianuarie pentru sem. I și 30 mai pentru sem.II al anului în curs.

**Art. 3.** Se abrogă art.6 al HCLM 57/2016, legat de contribuția proprie a solicitantului finanțării, pentru proiecte sportive,celelalte prevederi rămânând neschimbate.

**Art.4**. Se abrogă HCLM nr.274/2015 privind termenele limită de depunere a proiectelor sportive.

**Art.5.** Cu aducerea la îndeplinire a prezentei hotărâri se încredințează Executivul Municipiului Târgu Mureş prin Direcţia Activităţi Social-Culturale, Patrimoniale și Comerciale, Serviciul Activități Culturale, Sportive de Tineret și Locativ și Direcţia Economică.

 **Art.6.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.7.** Prezenta hotărâre se comunică:

* Direcţiei Activităţi Social-Culturale, Patrimoniale și Comerciale, Serviciul Activități Culturale, Sportive de Tineret și Locativ
* Direcţiei Economice

 **Viză de legalitate**

 **p. Secretarul general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

Actele administrative sunt hotărarilede consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.